# Szczecin

| Ščećin poljski: *Szczecin* |
| --- |
|  Kolaž atrakcija grada |
|  |
|

|  |  |
| --- | --- |
|  Zastava

 |  Grb |

 |
| Osnovni podaci
 |
| Država
 |  Poljska
 |
| Gradonačelnik
 | Pjotr Kšistek
 |
| Vojvodstvo
 | Zapadnopomeransko vojvodstvo
 |
| Osnovan
 | IX vek
 |
| Stanovništvo
 |
| Stanovništvo
 | 407 260
 |
| Aglomeracija
 | 674 000
 |
| Gustina stanovništva
 | 1.355,1 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, leti UTC+2
 |
| Nadmorska visina
 | 149 m
 |
| Površina
 | 300,53 km²
 |
| ŠčećinŠčećin (Poljske)
 |
| Ostali podaci
 |
| Web-stranica
 | szczecin.eu |

**Ščećin** (poljski: *Szczecin*, njemački: *Stettin*) je administrativni centar i najveći grad Zapadnopomeranskog vojvodstva. Prema popisu stanovništva iz 2011. u gradu je živelo 410.131 stanovnika.. Ščećin je jedan od najvećih gradova u Poljskoj (treće mesto po površini i sedmo po broju stanovnika). Jedna je od metropola u Poljskoj. Od Baltičkog mora je udaljen 60 km. Ščećin predstavlja ekonomski centar regiona, kao i turistički centar (muzeji, zamak kneževa, rezervat ptica u dolini Odre. U okviru grada se nalazi Jezero Dąbie.

## Historija

Između VII veka i VI veka p. n. e. na ovom terenu je postojalo praslovensko naselje sa lužičkom kulturom. Po dokumentima, ovaj teren neprekidno je naseljen skoro 1850 godina. U antičko vreme u okolini Ščećina postojalo je naselje **Susudata**. Ono je naslikano na antičkoj mapi iz 142-147 naše ere.[1]. O tome da se ovo naselje nalazilo u okolini Ščećina, pokazuje kompendium Lexicon Universale [2]. U IX veku od strane slovenskih kneževa sagrađeno je utvrđenje sa zamkom i sa odbrambenim bedemima u čijem podnožju se razvilo trgovačko-ribarsko naselje. Godine 967. Mješko I priključio je Ščećin Poljskoj. Za vreme vladavine Boleslava Hrabrog grad je potpadao pod sve veći uticaj danske. Posle bitke 1121. kralj Boleslav Krivousti je ponovo priključio grad Poljskoj. Godine 1243. knez Barnjim I je Ščećinu dao status grada. U XIII veku Ščećin postaje član Hanze. Godine 1570. u Ščećinu je potpisan ugovor kojim je završen Prvi severni rat. Godine 1630. grad su zauzeli Šveđani. Godine 1713. grad je zauzela Pruska. U Ščećinu se 1729. godine rodila ruska carica Katarina Velika. Od polovine XVIII veka počinje da se popravlja kulturno-ekonomsko stanje. Od 1806. do 1812. Ščećin je bio pod francuskom okupacijom. Ščećin je železničkom prugom povezan sa Berlinom 1843. godine.
Kada je izbio Drugi svetski rat u gradu je živelo oko 270.000 stanovnika. Grad je dosta stradao za vreme rata, 65% građevina je uništeno a industrija je uništena 95%. Godine 1945. grad je brojao samo 78.000 stanovnika, a od toga 62.500 Nemaca (godine 1947. u gradu je živelo samo 4.000 Nemaca).

Između 1946. do 1998. grad je bio administrativni centar vlastitog vojvodstva, a od 1999. je sedište Zapadnopomeranskog vojvodstva.

## Saobraćaj

Gradski prevoz u Šćećinu zasnovan je na autobusima i tramvajima. Gusta mreža autobusko-tramvajskih linija obuhvata ceo grad, a u njoj su najzastupljeniji savremeni tramvaji tipa 105N2k/S/2000 firme ALSTOM. Od autobusa su najzastupljeniji oni marke MAN i Solaris Urbino.

## Bezbednost

U Ščećinu policijske patrole neprekidno nadziru ulice, hodnick i gradske trgove. Leti se u centru mogu sresti patrole na konjima ili sa psima. Ščećin je jedno od najbezbednijih mesta u Poljskoj.

### Administrativna podela

Ščećin je podeljen na 4 dela. U ta četiri dela grupisana su naselja i kvartovi po prostornom položaju.

|  |  |
| --- | --- |
|  | Savremena podela Šćećina |

## Stanovništvo

Prema preeliminarnim podacima sa popisa, u gradu je 2011. živelo 410.131 stanovnika.

Kretanja broja stanovnika
| 2002. | 2011.
 |
| --- | --- |
| 415.399
 | 410.131
 |

## Panorame

*Ščećin / Szczecin*
## Reference

## Veze

* Spisak gradova Poljske

## Vanjske veze

* Infoludek.pl - Regionalni informativni portal
* Interaktivni plan grada Ščećina Arhivirano 2006-02-26 na Wayback Machine-u
* Gradski informativan servis Arhivirano 2006-02-06 na Wayback Machine-u
* Informativan servis*Virtualni Ščećin* Arhivirano 2021-04-21 na Wayback Machine-u
* Galerija fotografija *Neobični Ščećin* Arhivirano 2005-11-25 na Wayback Machine-u
* Galerija predratnih razglednica Arhivirano 2006-01-10 na Wayback Machine-u
* Galerija slika sadašnjeg Ščećina
* satelitski snimak Ščećina u servisu maps.google.com
* Satelitski snimci Ščećina (TerraServer)